Die wêreld in foto’s – 28 Junie 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mense in panda-kostuums poseer voor ŉ Chengdu Lugredery ARJ21-700 vliegtuig voor sy eerste kommersiële vlug van die Chengdu Shuangliu Internasionale Lughawe in Suidwes-China se Sichuan provinsie. Die ARJ21-700 is Chjina se eerste plaaslik-vervaardigde vliegtuig en bied sitplek vir 78 tot 90 passasiers. Foto: Ding Ting/Xinhua via AP/ wire.africannewsagency.com Twee sekuriteitsbeamptes loop verby vlae van die EU voordat ŉ EU-beraad in Brussel begin. EU-staatshoofde en –regerings vergader vandag en môre vir die eerste keer in Brussel sedert Brittanje gestem het om die EU te verlaat. Foto: Virginia Mayo via AP/ wire.africannewsagency.com Direkteur-generaal van die Verenigde Nasies se Opvoedkundige, Wetenskaplike en Kulturele Organisasie (UNESCO), Irina Bokova, praat tydens ŉ vergadering in Montevideo, Uruguay. Volgens plaaslike media is ŉ memorandum van verstandhouding onderteken tussen die ministerie van onderwys en kultuur en UNESCO om ŉ raamwerk vir bilaterale samewerking op die gebied van opvoeding, kultuur, natuurlike en sosiale wetenskappe en kommunikasie in Uruguay te formaliseer. Foto: Xinhua /Nicolas Celaya(JP)(ah)/ wire.africannewsagency.com ŉ Mediese span van International Animal Rescue behandel ŉ lui-aap by ŉ reddingsentrum in Wes-Java, Indonesië. Die lui-aap is een van die wêreld se mees bedreigde spesies. Foto: Xinhua/Jefri Tarigan/ wire.africannewsagency.com Die opgeknapte Place Vendome-pilaar word belig tydens die amptelike inhuldigingseremonie in Parys, Frankryk. Die sakeman, Mohammed Al Fayed, het die herstelling befonds. Foto: Kamil Zihnioglu via AP/ wire.africannewsagency.com Ondersteuners van die Argentynse nasionale sokkerspan wag vir die span se spelers by die lughawe in Buenos Aires in Argentinië, met plakkate wat in Spaans lui: “Messi moenie gaan nie.” Die span se ster, Lionel Messi, sê hy gaan bedank nadat die nasionale span vir die derde agtereenvolgende keer ŉ eindstryd verloor het. Foto: Natacha Pisarenko via AP/ wire.africannewsagency.com ŉ Groep studente help ŉ mede-student om ŉ sokkerbal van ŉ dak af te kry tydens straatsokker in Mexiko-stad. Polisie het die strate, wat lei na Mexiko se departement binnelandse sake, afgesper voor ŉ beplande optog deur ŉ onderwysers-unie, wat staak teen planne om die land se onderwysstelsel op te knap. Dié stelsel sluit ŉ federale mandaat in om onderwysers te evalueer. Foto: Nick Wagner via AP/ wire.africannewsagency.com Vroue en kinders, wie se tuisdorpies in Noord-Ramadi deur die Islamitiese Staat beset is, arriveer by ŉ Irakse millitêre basis in Ramadi, 115 km wes van Bagdad. Foto: AP/ wire.africannewsagency.com Marokko se Koning Mohammed VI se vrou, Prinses Lalla Selma (regs voor), verwelkom Amerikaanse presidentsvrou, Michelle Obama (voor links) en haar dogters, Malia (regs agter) en Sasha (links agter), op die lughawe Menara in Marrakesh, Marokko. Die presidentsvrou is op ŉ besoek aan Morokko om opvoeding vir meisies te bevorder. Foto: Abdeljalil Bounhar via AP/ wire.africannewsagency.com Beseerde polisiebeampte, Christopher Dorman, kry ŉ blou ballon en ŉ welkomdrukkie met sy aankoms by die Folcroft-brandweerstasie in Pennsylvania, VSA. Dorman, wat sewe keer geskiet is tydens ŉ dwelmondersoek, salueer sy kollegas net drie dae ná die voorval met sy ontslag uit ŉ Philidelphia-hospitaal. Foto: Michael Bryant/The Philadelphia Inquirer via AP/ wire.africannewsagency.com